MATE

MATE (ქართ. მატე) — GNOME 2-ზე დაფუძნებული გრაფიკული სივრცე, რომელიც განკუთვნილია UNIX-ის მსგავსი ოპერაციული სისტემებისთვის. MATE-ს საფუძველი მას შემდეგ ჩაეყარა, რაც GNOME Foundation-მა მიიღო გადაწყვეტილება იმ დროისათვის პოპულარულ GNOME 2-ზე მუშაობა შეეწყვიტა და გადართულიყო რადიკალურად განსხვავებულ GNOME 3 გრაფიკულ სივრცეზე . სახელი MATE მომდინარეობს სამხრეთ ამერიკული მცენარე მატესგან, რომლის ფოთლებიც არგენტინული ჩაის წარმოებაში გამოიყენება. სხვა თავისუფალი პროექტების სახელების მსგავსად (მაგ.: GNU: "GNU is Not Unix!"), MATE ასევე წარმოადგენს რეკურსიულ აკრონიმს: "MATE Advanced Traditional Environment". GNOME Foundation-მა 2011 წლის 6 აპრილს ოფიციალურად განაცხადა იმის შესახებ რომ ამიერიდან ორგანიზაციის მთავარი ფოკუსი GNOME 3 გრაფიკული სივრცე გახდებოდა . GNOME 3-ის თავდაპირველი არასტაბილურობის და GNOME 2-ის პოპულარობის გამო, თავისუფალი პროგრამული უზრუნველყოფის თემმა გააკრიტიკა GNOME Foundation-ის ეს გადაწყვეტილება. მაშინდელი მიმომხილველები GNOME 3-ის პერსპექტიულობის მიუხედავად, მის GNOME 2-თან შედარებით მოუწიფრობას აკრიტიკებდნენ . მომხმარებელთა ნაწილმა მოუწოდა თემს GNOME 3-ის საპირწონედ გაეგრძელებინა GNOME 2-ის განვითარება . არგენტინელმა მომხმარებელმა Perberos-მა, 2011 წლის 18 ივლისს, Arch Linux-ის ფორუმზე გამოაქვეყნა განცხადება GNOME 2-ზე დაფუძნებული გრაფიკული სივრცის, MATE-ს დაფუძნების შესახებ . MATE სწრაფად გახდა პოპულარული და უკვე 2011 წლის ბოლოსთვის, ლინუქსის გავრცელებული დისტრიბუტივის, Linux Mint-ის მხარდაჭერა მოიპოვა . დღესდღეობით MATE-ს აქვს GTK+ 3-ის სრული მხარდაჭერა. ასევე მოხერხდა ძირითადი GNOME 2 პროგრამების MATE-სთვის განკუთვნილი ანალოგებით ჩანაცვლება. MATE-ს დეველოპერებმა მოახდინეს GNOME-ის საბაზისო პროგრამების განშტოება, და MATE-ს ანალოგების შექმნა. განშტოებულმა პროგრამებმა შეიძინეს ახალი ესპანურენოვანი სახელები: Caja (ყუთი) - ფაილების მენეჯერი (Nautilus-ის ანალოგი) Pluma (კალამი) - ტექსტის რედაქტორი (Gedit-ის ანალოგი) Atril (კათედრა) - დოკუმენტების საჩვენებელი (Evince-ის ანალოგი) Engrampa (კავი) - არქივების მენეჯერი (Archive Manager-ის ანალოგი) MATE Terminal - ტერმინალის ემულატორი (GNOME Terminal-ის ანალოგი) Marco (ჩარჩო) - ფანჯრების მენეჯერი (Metacity-ის ანალოგი) Mozo (მიმტანი) - მენიუს რედაქტორი (Alacarte-ის ანალოგი) MATE არის რამდენიმე ლინუქსის და BSD დისტრიბუტივის ერთ-ერთი ოფიციალურად მხარდაჭერილი გრაფიკული სივრცე: Linux Mint - მე-12 გამოცემიდან Linux Mint Debian Edition - 2013 წლის მარტიდან GhostBSD - 3.5 გამოცემიდან Fedora - მე-18 გამოცემიდან Ubuntu MATE - 14.10 გამოცემიდან MATE ასევე ხელმისაწვდომია რამდენიმე დისტრიბუტივის რეპოზიტორიაში: Arch Linux Debian FreeBSD Gentoo Kali Linux Mageia NetBSD openSUSE PC-BSD PCLinuxOS ROSA Slackware Ubuntu ვიკისაწყობში არის გვერდი თემაზე: MATE ოფიციალური საიტი Ubuntu MATE-ს ოფიციალური გვერდი ↑ GNOME 3.0 Has Arrived, GNOME Foundation, 2011-04-06, https://www.gnome.org/news/2011/04/gnome-3-0-has-arrived/. წაკითხვის თარიღი: 2017-04-09 ↑ Untz, Vincent (2011-04-06), GNOME 3.0 Released, https://mail.gnome.org/archives/devel-announce-list/2011-April/msg00004.html/. წაკითხვის თარიღი: 2017-04-09 დაარქივებული 2017-11-24 საიტზე Wayback Machine. ↑ Byfield, Bruce (2012-03-19), GNOME 2 vs. GNOME 3, http://www.datamation.com/open-source/gnome-2-vs.-gnome-3-1.html. წაკითხვის თარიღი: 2017-04-09 ↑ Paul, Ryan (2011-04-06), A shiny new ornament for your Linux lawn: Ars reviews GNOME 3.0, https://arstechnica.com/information-technology/2011/04/ars-reviews-gnome-30-a-shiny-new-ornament-for-your-linux-lawn/. წაკითხვის თარიღი: 2017-04-09 ↑ Laishram, Ricky (2011-08-04), Linus Torvalds Ditches GNOME For Xfce, https://digitizor.com/linus-torvalds-ditches-gnome-for-xfce/. წაკითხვის თარიღი: 2017-04-09 ↑ A Gnome 2 Fork: The MATE Desktop Environment, ingeek, 2011-11-17, https://web.archive.org/web/20140214105804/http://ingeek.com/a-gnome-2-fork-the-mate-desktop-environment. წაკითხვის თარიღი: 2017-04-09 ↑ Lefebvre, Clem (2011-12-01), Important fix for MATE – Feedback needed, http://blog.linuxmint.com/?p=1901. წაკითხვის თარიღი: 2017-04-09